1. pielikums

**TEHNISKĀS APSEKOŠANAS UZDEVUMS**

**Pasūtītājs: Rīgas pašvaldības RP SIA “Rīgas satiksme” (turpmāk – pasūtītājs).**

**Darbi:**

1. Jāveic 2. pielikumā norādīto pasūtītāja valdījumā esošu būvju pilnu vizuālo un konstrukciju tehnisko apsekošanu bez konstrukciju atsegumu veikšanas un padziļinātas tehniskās izpētes.
2. Jāsagatavo tehniskās apsekošanas atzinumus atbilstoši MK 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” 10. punkta prasībām, lai novērtētu būves faktisko tehnisko stāvokli.
3. Jāsagatavo rekomendācijas (trūkumu/defektu novēšanai) projektēšanas uzdevuma izstrādei katras būves remonta darbu veikšanai un/vai atjaunošanas/pārbūves būvprojekta izstrādei.

**Apsekošanas mērķis**

Būvju tehniskā stāvokļa noteikšana pārbaudes brīdī, būvju atbilstības noteikšana Būvniecības likuma 9. pantā minētajām prasībām (mehāniskā stiprība un stabilitāte, ugunsdrošība, energoefektivitāte), pamatojoties uz vizuālu apsekošanu, bez konstrukciju nestspējas un siltumtehnisko aprēķinu veikšanas, būvju konstrukciju defektu un bojājumu apzināšana un datu apkopošana iekļaušanai darbu plānos un/vai projektēšanas uzdevumos būvju atjaunošanas/pārbūves būvprojektu izstrādei.

**Apsekošanas darbu apjoms**

Jāveic būvju pilna (visu būves daļu) tehniskā apsekošana, veicot ēkas un inženiertīklu vizuālu apsekošanu. Ja apsekošanas laikā konstatē bojājumus, kas var ietekmēt būves noturību, mehānisko stiprību un stabilitāti, apsekošanas atzinumā jānorāda vietas, kur būtu lietderīgi veikt detalizētu/padziļinātu izpēti (konstrukciju atsegšanu, urbumu izveide, skatrakumi, zondāža, kontroles mēraparātu izmantošana, deformāciju novērtēšana, pārbaude ar kontrolnoslogošanu, materiālu pārbaude laboratorijās un/vai citas nepieciešamās pārbaudes), kā arī jānorāda iespējamās izpētes veidu un metodi.

**Apsekošanas rezultātā izstrādājamie materiāli/dokumenti**

Tehniskās apsekošanas atzinums, kurā ir iekļauts:

* konstrukciju apsekošanas kartogrammas, kas sagatavotas uz Pasūtītāja izsniegtās būvju kadastrālās uzmērīšanas lietas plāniem, ar izmēriem un norādītu konstatēto defektu konkrētu vietu;
* fotoattēli ar aprakstiem un komentāriem (būve, tās fragmenti, detaļas un raksturīgākie bojājumi,);
* teksta veidā sagatavoti priekšlikumi konstatēto defektu/bojājumu novēršanai un ieteikumi turpmākai ēkas ekspluatācijai, ņemot vērā konstatēto defektu/bojājumu nozīmīgumu un ietekmi uz konstrukcijām un to bojājumu rašanās cēloņiem;

Tehniskās apsekošanas ietvaros sagatavoto dokumentāciju jāiesniedz Būvniecības informācijas sistēmā (BIS), kā arī Pasūtītājam 2 (divos) eksemplāros drukātā formā un elektronisku kopiju uz datu nesēja (.pdf, .docx un .xls formātos).

2. pielikums

**Apsekojamo būvju saraksts**

|  |  |  |  |
| --- | --- | --- | --- |
| Nr. | Ēkas nosaukums atbilstoši inventarizācijas lietai | Adrese | Kadastra Nr. |
| 1 | Depo | Jelgavas iela 37 | 01000540001001  |
| 2 | Administratīvā ēka | Vienības gatve 16 | 01000540001002 |
| 3 | Zemās grīdas tramvaju depo apkopes cehs | Brīvības iela 191 | 01000260126023 |
| 4 | Depo ēka | Fridriķa iela 2 | 01000480095001 |
| 5 | Administratīvā ēka | Vestienas iela 35 | 01000710039024 |
| 6 | Administratīvā ēka | Brīvības iela 191 | 01000260126039 |
| 7 | Iebraukšanas-izbraukšanas punkts | Kleistu iela 28 | 01000800973008 |